钦定古今图书集成/明伦汇编/闺媛典/第025卷 > 游泰亨继室汪氏
## 钦定古今图书集成/明伦汇编/闺媛典/第025卷 > 游泰亨继室汪氏

按《婺源县志》：“汪氏名辰章，赠都御史游泰亨继室，回
峰汪武成女。于归时，翁初丧姑，俞垂白在堂，氏敬养，
不以累二叔。亨故贫，好古文词，不问生产，又遭回禄，
贫益甚，饔飧苦不给，氏以纺绩佐之，不色愠，四乳，举
五子。亨亡，家徒壁立，七口相吊，哀苦败胃，食常不下
咽。越十馀载，伯子成进士，官给谏，板舆迎养，封孺人”，
不色喜。仲季补诸生，从诸名公讲理学，辄复欣然。初，
给谏，侃侃言天下事不忌，后擢都御史，赠“恭人。”居家
严肃，性好施，于孤寡贫窭尤加恤焉。